Grenadellas aan die beurt | Stillewe
January 28, 2015 January 28, 2015 ~ Jeanne
⅓ koppie grenadellamoes
3.5 T strooisuiker
botter, gesmelt, om die bakkies uit te smeer
1. Smeer die ramekins met gesmelte botter uit (gebruik verkieslik 'n kwassie en smeer van onder af opwaarts, blykbaar help dit die soufflé om teen die kante uit te rys.) Strooi liggies met strooisuiker.
2. Plaas die grenadellamoes, 1.5 T strooisuiker en suurlemoensap in 'n pot oor medium hitte en roer tot die suiker gesmelt het. Draai nou die hitte op tot die mengsel liggies kook.
3. Maak 'n pasta van die mielieblom en water. Verwyder die pot van die hitte en roer die pasta by die grenadella-mengsel. Plaas die pot terug op die stoof en roer kortliks totdat die mengsel verdik. (Jy sal vinnig moet roer, die mielieblom is geneig tot aanpak!) Skep die mengsel in 'n groot mengbak en plaas in die yskas totdat dit heeltemal koud is.
4. Klits intussen die eierwitte tot dit sagte voue begin maak, gooi dan geleidelik die oorblywende 2 T strooisuiker by terwyl jy klits, hou aan tot alles op is en die eierwitte 'n mooi blink glans begin kry.
5. Vou nou die eierwitte ligweg by die grenadella-mengsel in. Moenie te hard roer hie – die doel is om soveel moontlik van die lug in die eierwitte te behou.
6. Skep die mengsel in die ramekins – sommer tot heelbo teen die rantjies* – en bak vir 10 minute teen 180 grade. Haal uit en sif bietjie versiersuiker oor. Sit DADELIK voor, hoe langer jy wag hoe meer gaan die soufflé begin hoogte verloor. Donna stel voor 'n skep vanieljeroomys daarby, maar eerlikwaar, hierdie klein poedings is heeltemal lekker en dekadent genoeg op hul eie!
* WENK: Om die sogenaamde top hat-effek te kry sodat die soufflé daardie mooi rantjie vorm: gebruik die stomp kant van 'n sosatiestokkie en trek 'n netjiese lyn al langs die binneste rant van die bakkie.